இன்று சுமார் அரைமணிநேரம் பிரதமர் நரேந்திர மோடியுடன் தொலைபேசியில் பேசிய சீன பிரதமர் லீ கீகியாங், இருநாட்டு நல்லுறவு, பொருளாதாரம் மற்றும் வர்த்தக உறவு குறித்து விரிவாக பேச்சுவார்த்தை நடத்தினார். மேலும் சீனாவிற்கு வருகைதரும்படி முறையான அழைப்பையும் விடுத்திருக்கின்றார். இதையெல்லாம் அமெரிக்கா உன்னிப்பாக கவனித்து வருகிறது. இந்தியா,சீனா,ஜப்பான் போன்ற ஆசிய அளவில் வலிமையாக உள்ள நாடுகள் ஒன்று சேர்ந்தால் அமெரிக்காவை எதிர்ப்பது மிக சுலபம் என்ற கணக்கில் காய்நகர்த்தப்பட்டு வருகிறது. இதன் காரணமாக அமெரிக்கா சற்று அதிர்ச்சியடைந்துள்ளது என்பதே உண்மை என்கிறது அரசியல் வட்டாரங்கள்.